ליאורה גרוסמן

ליאורה גרוסמן (נולדה ב-15 באוקטובר 1966 בווילנה, שבליטא) היא מאיירת ישראלית, זוכת עיטור אנדרסן, אוצרת ומרצה.

קורות חיים

גרוסמן נולדה בשנת 1966 בווילנה, שבליטא לאנה איסקובה (במקור קוזלובסקי) - רופאה, סופרת ועיתונאית בשפה הרוסית, ולאלכסנדר גרוסמן, מהנדס. השם ליאורה הוענק לה במקור, על ידי הוריה הדיסידנטים, שקיבלו רשימה סודית של שמות עבריים באותיות קיריליות ובחרו את השם שסימן להם יותר מכל תקווה ליציאה.

המשפחה עלתה לארץ ב-1971, ואחרי שהות קצרה במרכז קליטה בבאר שבע, עברה לקראון. גרוסמן למדה בתיכון בן-צבי בקריית אונו. את שירותה הצבאי עשתה ביחידת נתיב, המסופחת למשרד החוץ, ובמקביל למדה אמנות במכון אבני. בשנת 1986 החלה ללמוד באקדמיה לאמנות ועיצוב בצלאל בירושלים וסיימה את חוק לימודיה ב-1991.

בין השנים 2009-1997 הרצתה לסטודנטים באקדמיות מימד, ויטל, שנקר, המכון הטכנולוגי חולון.

היא נשואה ואם לבת.

פעילותה המקצועית
בשנים 1991-1990 עבדה כמעצבת גרפית בעבור בית הספר לקולנוע קאמרה אובסקורה וכעוזרת אנימציה לחנן קמינסקי, לשעבר ראש מחלקת אנימציה בבצלאל. בשנים 1992-1991 שימשה מאיירת ומעצבת בסטודיו גבי סמלסון.

משנת 1992 עד 2004 איירה מדור קבוע – "סודות מן המטבח" לנירה רוסו בעיתון "הארץ". מ-2004 עד 2006 איירה את מדורה של רוסו "טעם החיים" בעיתון "ידיעות אחרונות". בשנים 1996-1993 עבדה כוויז'ואלייזר במשרד הפרסום "טמיר-כהן". מאז 1997 היא מאיירת עצמאית, המתמחה באיור ספרי ילדים. הקימה את סדנאות האיור במסגרת סדנאות איור וכתיבה למגזר הערבי, מטעם מרכז הספר והספריות בישראל.

תערוכות
 1994 - השתתפות וציון לשבח בתערוכת חתך הזהב של אגודת המאיירים.
 1996 - תערוכה קבוצתית - "מאיירים את ביאליק", בית ביאליק.
 2004 - השתתפות וציון לשבח בתערוכת פרס קלאביס, האסלט, בלגיה.
 2008 - תערוכה קבוצתית, מגזין "עיניים", בנייני האומה, ירושלים.
 2010 - תערוכת יחיד, גלריית ספרית זכרון יעקב.
 2015 - תערוכה קבוצתית - מחוה לדודו גבע, גלריית המכון הטכנולוגי חולון.
 2016 - מציירת-גוזרת-מדביקה, תערוכת יחיד בגלריה וחנות "אסופה", יפו.
 2016 - תערוכה קבוצתית: סדרת השירה לילדים של הוצאת עם עובד, בית אריאלה.
 2017 - תערוכת יחיד, "גוזלים בדף" - תהליך איור הספר "גוזלים בראש" מאת יונתן יבין בהוצאת עם עובד.

אוצרות 
 2006-2005 - יוזמת ואוצרת תערוכת ה"ישראילוסטרייטורס" בשיתוף עם משרד החוץ, שבה הוצגו יצירותיהם של 15 ממיטב מאיירי ספרות הילדים בישראל. התערוכה ייצגה באופן רשמי את עולם הספרות הישראלי והוצגה בירידי ספרים ברחבי העולם, בין השאר ברומא וקיוואסו באיטליה, בואנוס איירס בארגנטינה, יריד הספרים בפרנקפורט, לוצרן בשווייץ, דלהי בהודו, בסינגפור, בסין, ברחבי ארצות הברית, בווילנה שבליטא, סנט-פטרסבורג ומוסקבה שברוסיה, בסיאול ובנאמי איילנד בקוריאה הדרומית.
 2014 - תערוכת "אני מכאן" - על מקומיות בספרות ילדים חילונית בשפה העברית, בבית אריאלה בתל אביב. התערוכה, יוזמה של גרוסמן, הופקה בשיתוף עם משרד החוץ והוצגה במקדוניה, בלארוס, בולגריה ולטביה.
 2015 - תערוכת "בובה עם סדק" בהשתתפות האמנים דייב יעקב, לי ולדיסלבסקי, עדי אלקין ועדי יוחליס, בבית הבראה לצעצועים, נמל יפו, שבוע האיור 2015.
 2016 - עיצוב, אוצרות והפקת הביתן הישראלי ביריד ספרי הילדים בבולוניה, איטליה.

בין הספרים שאיירה
 להוצאה האוניברסיטאית רמות: האדמה מתחת לרגלינו, בשביל המוצר, כוח המוח.
 למטח – הוצאת המרכז לטכנולוגיה חינוכית: הערוץ המתוק חמוץ.
 לכתר: שלושה גמדים עליזים – מאת אילנה מונק, 2006. טבעי ללדת – מאת גילה רונאל, 2002. סוד הגן הנסתר, מאת פרנסיס הוג'סון ברנט, 2007. פתאום בעומק היער, מאת עמוס עוז (עטיפה). מתנות מן הים – נטלי קינסי וורנר, 2006.
 להד ארצי (ספרית מעריב לשעבר): לא רוצה חיתול – מאת רן כהן אהרונוב, 1996. יואלי הכל התקלקל לי – מאת גליה עוז, 2001. יואלי ברקים ורעמים – מאת גליה עוז, 2002. משפטו של המלך רובוסטה – מאת דורית אורגד, 1995. ילדת היער – מאת עשי ויינשטיין, 1996. זה שלי! – מאת רן כהן אהרונוב. יש לי יומולדת – מאת רן כהן אהרונוב. יערה מסתדרת לא רע – מאת מיכל חזון, 1998.
 לספרית פועלים/הקיבוץ המאוחד: אמא, איך את יודעת שאני זו אני?- מאת סיגל שחם, 2002. מיצי – מאת רן כהן אהרונוב ומירי רוזובסקי, 2001. קטינטינטונת – מאת טל אלעזר, 2005. שבע דרכים לעשות הורים שמחים – מאת גליה עוז, 2006. מי יותר גבוה? מאת יונה טפר, 2009. שלושה גמדים מחפשים חבר - מאת אריאל להמן, 2008. נוצה של אהבה - מאת שפרה הורן, 2016. לארה והפרפרים, מאת אורית רינגל, 2017.
 להוצאת ידיעות אחרונות: איורים בעבור 10 כרכי "ההפעלופדיה". ספר הקומיקס הציוני – בעריכת עמרם פרת 1998. שירים שאהבנו ונאהב – בעריכת עמרם פרת, 1998. לא תמצא אותי (אגדה אפריקנית) – מאת ליאורה כרמלי. ויקי בום - מאת רונית חכם, 2015.
 לכנרת זמורה-ביתן דביר: מלכת השלג – מאת הנס כריסטיאן אנדרסן. היום שהיה – מאת דפנה חלף גבאי. המדריך להורים-מאת הילי כוכבי, 2007. צרצרון שר גם בחורף – סמי מיכאל, 2013. מלאכי השינה – תלמה אליגון-רוז, 2010. עטיפות לסדרת הספרים "סיפורים מוינדידסט", מאת אשכר ארבליך-ברפמן. סיפורי איש היער, מאת ינץ לוי, 2010. טיפה וטיפונת, מאת סמי מיכאל, 2014. איש המים של גילי מאת אמיר גלבע, 2017.
 להוצאת איגואנה (בשיתוף עם הוצאת כנרת): ביום שמש בהיר – מאת טלי כוכבי, 2013.
 למודן: פובי ודינגן – מאת בן ריס, 2000. האוכל היהודי של שמוליק כהן, בעריכת שולה מודן.
 להוצאת עגור: פעמוני העיר לונדון – שלמה אבס, 2012. בת ונציה היפה – שלמה אבס, 2013.
 לדני ספרים: חס וחלילה- מאת לבנה מושון. הסוד של אסתר והדסה- מאת חנה בר. בגן של סבא- מאת חנה בר. חנה חצי בננה- מאת לבנה מושון. הנסיכה הסינית- מאת לאה ספיר. להיות כמו כולם- מאת אלי רוה, 1999.
 להוצאת קוראים: מרק שומדבר- מאת נורית זרחי, 2005.
 למטר: הילד שחשב שיש לו תרנגולת בבטן- מאת איל עדות, 2006. שדון החרוזים - מאת אריאל להמן, 2015.
 לפן-הוצאה לאור: ספר המוזיקה הקלאסית. ספר האופרה (שני הספרים בעריכת מישל אופטובסקי).
 להוצאת יבנה: תמונות מספרות לי, מאת דורית אמיתי דרור.
 לעם-עובד: המלך מחפש חבר, מאת יוסי אלפי, 2005. סיפור טעים, מאת אבישג רבינר, 2007. ינוקא באי הנשרים, מאת דב אלבוים, 2012. בלונה, מאת שירה גפן, 2008. בגינה, שירים לילדים מאת שאול טשרניחובסקי, 2012. גם ביום וגם בלילה, מאת שפרה הורן, 2008. עמליה רוצה חיה, מאת יעל איכילוב, 2014. גוזלים בראש, מאת יונתן יבין, תורגם במקביל לגרמנית וצרפתית מטעם אגודת ידידי שווייץ בישראל, 2017. תא מטען, מאת סמואיל מרשק, תרגמה עינת יקיר, 2017.
 להוצאת Timun-mas, ברצלונה: מיטב סיפורי הנס כריסטיאן אנדרסן - 2006.
 להוצאת Oniro, מדריד: משלים ואמרות כנף – מישל פיקמל (שלושה כרכים) - 2009-2007.

פרסים
 2008 - זוכת עיטור אנדרסן עבור הספר "סיפור טעים" מאת אבישג רבינר (הוצאת עם-עובד).
 2013 - כלת עיטור "הפנקס" עבור הספר "ביום שמש בהיר" מאת טלי כוכבי (הוצאת איגואנה וכנרת, זמורה-ביתן, דביר).

בנוסף לכך איירה גרוסמן לעיתונים וכתבי עת ובהם הארץ, ידיעות אחרונות, גלובס, מעריב לילדים, עיניים, גלילאו צעיר ועכבר העיר. כמו כן יצרה איורים מסחריים לאריזות מזון ותרופות, חוברות עבודה, קלפי משחק, לומדות מחשב, כרזה לשבוע הספר ועוד.

ב-2006 ייצגה את מדינת ישראל, בשיתוף עם נורית זרחי ודויד גרוסמן, בירידי הספרים במקסיקו סיטי ובבואנוס איירס. ב-2007 ייצגה את ישראל באירועי יום ירושלים בבוסטון, ארצות הברית.

קישורים חיצוניים 
 
 
 "איך מאיירים ישראליוּת, ולאן נעלמו הדתי והערבי?", כתבה בעיתון "הארץ" על התערוכה 'אני מכאן'.
 ראיון, באתר "פורטפוליו"
 יותם שווימר, ביקורת על הספר "עמליה רוצה חיה", באתר 'הפנקס'
 פרופיל, באתר 'הפנקס'
 כתבה ב"בחדשות השבת"
 כתבה ברשת ב'
 מאשה צור-גלוזמן, פצעי ילדות: מאיירים חוזרים לעבר בתערוכה חדשה, בכתבה ב'הארץ' על התערוכה 'בובה עם סדק'.
 ליאורה גרוסמן - המלך ליר, באתר כתב העת אורות

זוכות עיטור אנדרסן
זוכי עיטור אנדרסן
בוגרות תיכון בן צבי (קריית אונו)
בוגרי תיכון בן צבי (קריית אונו)
בוגרות בצלאל, אקדמיה לאמנות ועיצוב
בוגרי בצלאל, אקדמיה לאמנות ועיצוב
מאיירות ישראליות
מאיירים ישראלים
ישראליות זוכות פרסים: אמנות
ישראליות ילידות ליטא
ישראלים ילידי ליטא
ישראליות שנולדו ב-1966
ישראלים שנולדו ב-1966